Ο **Τζαμάλ Τζόουνς** (αγγλικά:*Jamal Jones*, 17 Φεβρουαρίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τον Ιωνικό Νίκαιας.

Επαγγελματική σταδιοδρομία
--------------------------

### Ντέλαγουερ 87ερς (πρώτη περίοδος)

Αφού αρχικά σκέφτηκε να μεταγραφεί για το τελευταίο έτος της κολεγιακής καλαθοσφαίρισης στο NCAA, ο Τζόουνς τελικά αποφάσισε να τερματίσει την κολεγιακή σταδιοδρομία του και προχώρησε στην D-League. Επιλέχθηκε στο δεύτερο γύρο του D-League ντραφτ 2014 από τους Ντέλαγουερ 87ερς. Στην πρώτη επαγγελματική του σεζόν, είχε μέσο όρο 7,8 πόντους και 2,9 ριμπάουντ σε 21,1 λεπτά σε 46 αγώνες.

### Λιλ Μετροπόλ

Αφού δεν επιλέχθηκε στο NBA ντραφτ 2015 και ύστερα από ένα πέρασμα από τους 76ερς στο Σάμερ Λιγκ, ο Τζόουνς τελικά αποφάσισε να εγκαταλείψει τον οργανισμό και επέλεξε να αγωνιστεί στο εξωτερικό αντί για ακόμη μία σεζόν στη D-League. Στις 3 Αυγούστου 2015, εντάχθηκε στη Λιλ Μετροπόλ της γαλλικής Pro B. Είχε μέσο όρο 13,1 πόντους, 4,9 ριμπάουντ και 1,9 ασίστ σε 18 αγώνες, πριν αποχωρήσει από την ομάδα για να επιστρέψει στους 87ερς.

### Ντέλαγουερ 87ερς (δεύτερη περίοδος)

Επέστρεψε στους 87ερς και τελείωσε τη σεζόν 2016 με την ομάδα, παίζοντας σε 13 αγώνες και είχε κατά μέσο όρο 5,4 πόντους και 1,6 ριμπάουντ ανά αγώνα. Επιλέχθηκε από τους Γουίντι Σίτι Μπουλς στον 10ο γύρο του D-League ντραφτ 2016, αλλά επέλεξε και πάλι να αγωνιστεί στο εξωτερικό, αντί στη D-League. Οι Σίτι Μπουλς αντάλλαξαν τα δικαιώματα επιστροφής του από το εξωτερικό στους Νόρθεν Αριζόνα Σανς στις 29 Οκτωβρίου 2016.

### Κόμπρατ

Ο Τζόουνς υπέγραψε με την Κόμπρατ της φινλανδικής Κορισλίγκα στις 11 Αυγούστου 2016. Ηγήθηκε στην κατηγορία των πόντων στο πρωτάθλημα, με μέσο όρο 21,5 πόντους ανά αγώνα, παράλληλα με 5,6 ριμπάουντ, 1,8 ασίστ και 1,2 κλεψίματα σε 39 αγώνες.

### Σκαλιτζέρα Βερόνα

Ο Τζόουνς υπέγραψε με τη Σκαλιτζέρα Βερόνα της Σέριε Α2 στις 9 Ιουλίου 2017. Είχε μέσο όρο 14 πόντους, 4,2 ριμπάουντ και 2,2 ασίστ ανά αγώνα σε 36 αγώνες με την ομάδα.

### ΠΑΟΚ

Ο Τζόουνς υπέγραψε με τον ΠΑΟΚ της Α1 στις 4 Ιουλίου 2018. Υπέστη τραυματισμό στο χόνδρο του δεξιού του γονάτου στις αρχές Μαρτίου του 2019, που απαιτούσε χειρουργική επέμβαση που τον άφησε εκτός αγωνιστικής δράσης για εκείνη τη σεζόν. Είχε μέσο όρο 6,5 πόντους σε 12 αγώνες του Μπάσκετμπολ Τσάμπιονς Λιγκ 2018-19 και 7,7 πόντους και 3,1 ριμπάουντ σε 13 αγώνες στο πρωτάθλημα.

### Ιωνικός Νίκαιας

Ο Τζόουνς επέλεξε να παραμείνει στην Ελλάδα για τη σεζόν 2019-2020 και υπέγραψε με τον Ιωνικό Νίκαιας, στις 25 Ιουνίου 2019.

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 28804. Ανακτήθηκε στις 4  Απριλίου 2022.
3. ↑  Κόριγκαν, Ντρου (1 Αυγούστου 2014). «Former Texas A&M Aggie Jamal Jones To Join NBA D-League». *RidiculousUpside.com*. SB Nation. Ανακτήθηκε στις 16 Φεβρουαρίου 2019.
4. ↑  Κόριγκαν, Ντρου (3 Νοεμβρίου 2014). «Delaware 87ers Select 7 in 2014 NBA D-League Draft». *TheSixerSense.com*. FanSided. Αρχειοθετήθηκε από το πρωτότυπο στις 17 Φεβρουαρίου 2019. Ανακτήθηκε στις 15 Φεβρουαρίου 2019.
5. 1 2  Στίμσον, Σάκουαν (26 Φεβρουαρίου 2016). «Jamal Jones Returns To 87ers Juwan Staten Waived». *MonsterPhotoIso.WordPress.com*. Ανακτήθηκε στις 16 Φεβρουαρίου 2019.
6. ↑  Ρέιχερτ, Κρις (13 Ιουλίου 2016). «Jamal Jones Looks To Gain Traction At Professional Level». *2Ways10Days.com*. Ανακτήθηκε στις 16 Φεβρουαρίου 2019.
7. ↑  Λακόστ, Άλεξ (3 Αυγούστου 2015). «Lille Opt For Jamal Jones». *BeBasket.fr* (στα Γαλλικά). Αρχειοθετήθηκε από το πρωτότυπο στις 17 Φεβρουαρίου 2019. Ανακτήθηκε στις 15 Φεβρουαρίου 2019.
8. ↑  Κόλιν, Ντάνιελ (8 Σεπτεμβρίου 2016). «Windy City Roster Outlook: Power Forward». *PippenAintEasy.com*. FanSided. Ανακτήθηκε στις 16 Φεβρουαρίου 2019.
9. ↑  Κουάχενμπους, Σέντρικ (29 Οκτωβρίου 2016). «BULLS ACQUIRE ALEC BROWN FROM NORTHERN ARIZONA SUNS». *WindyCity.GLeague.NBA.com*. Ανακτήθηκε στις 16 Φεβρουαρίου 2019.
10. ↑  «The 203-inch Jamal Jones brings sportiness to the Kobrie arch». *Kobrat.fi* (στα Φινλανδικά).
11. ↑  «Verona tabs Jamal Jones, ex Lapua». *EuroBasket.com*. EuroBasket Data Center. 9 Ιουλίου 2017. Ανακτήθηκε στις 16 Φεβρουαρίου 2019.
12. ↑  Καούχι, Οράζιο (9 Ιουλίου 2017). «Jamal Jones agreed to terms with Tezenis Verona». *Sportando*. NanoPress. Ανακτήθηκε στις 16 Φεβρουαρίου 2019.
13. ↑  Κούιλγκ, Γκζέγκοζ (4 Ιουλίου 2018). «Jamal Jones signs at PAOK Thessaloniki». *EuroBasket.com*. EuroBasket Data Center. Ανακτήθηκε στις 16 Φεβρουαρίου 2019.
14. ↑  «Jamal Jones signs one-season contract with PAOK BC». *SDNA.gr*. 4 Ιουλίου 2018.
15. ↑  «PAOK's Jamal Jones done for the season». *EuroHoops.net*. 4 Μαρτίου 2019. Ανακτήθηκε στις 11 Απριλίου 2019.
16. ↑  Μαμίδης, Κρις (25 Ιουνίου 2019). «Jamal Jones signs at Ionikos Nikaias». *EuroBasket.com*. EuroBasket Data Center. Ανακτήθηκε στις 26 Ιουνίου 2019.
17. ↑  «Τζαμάλ Τζόουνς ο πρώτος ξένος της νέας σεζόν για τον Ιωνικό». *www.sdna.gr*. 3 Ιουλίου 2019.

Εξωτερικοί σύνδεσμοι
--------------------

* Βιογραφικό στους Texas A & M Aggies
* Προφίλ στο RealGM
* Προφίλ στο EuroBasket.com